N.O. Raasted
N.O. Raasted var en dansk komponist, domorganist i København 1924-1958.
Raasted var elev af Karl Straube og Max Reger og var som organist kendt både i Danmark og udlandet. Han havde en omfattende produktion, først og fremmest orgelmusik, men også symfonier, orkestermusik, vokal- og kammermusik. Han bestred desuden diverse tillidshverv, bl.a. i Dansk Komponistforening, KODA og Samf. til Udgivelse af Dansk Musik.
Raasted havde nære forbindelser til Tyskland og tysk kultur og var bl.a. involveret i Nordische Gesellschaft i 1930'erne og etablering af Ständiger Rat i 1934, hvilket førte til beskyldninger om antisemitisme og tysk-venlighed. Dette blev hverken bevist eller afvist, og Raasted indtog en isoleret position efter Anden Verdenskrig. Raasted er kompositorisk inspireret af især barokmusik og Max Reger.